**Molėtų rajono savivaldybės taryba**

**SPRENDIMAS**

**DĖL PRAŠYMO PERDUOTI VALSTYBĖS NEKILNOJAMĄJĮ TURTĄ MOLĖTŲ RAJONO SAVIVALDYBĖS NUOSAVYBĖN**

2015 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 5 punktu, Valstybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 11.1. punktu ir atsižvelgdama į valstybės įmonės Utenos miškų urėdijos 2015 m. lapkričio 27 d. raštą Nr. SK-824 „Dėl pastatų perdavimo“,

Molėtų rajono savivaldybės taryba n u s p r e n d ž i a:

1. Prašyti Lietuvos Respublikos Vyriausybės perduoti neatlygintinai Molėtų rajono savivaldybės nuosavybėn savarankiškųjų funkcijų – socialinių paslaugų planavimo ir teikimo, socialinių paslaugų įstaigų steigimo, išlaikymo ir bendradarbiavimo su nevyriausybinėmis organizacijomis – įgyvendinimui valstybei nuosavybės teise priklausantį ir šiuo metu valstybės įmonės Utenos miškų urėdijos patikėjimo teise valdomą nekilnojamąjį turtą, esantį Molėtų r. sav., Inturkės sen., Bučeliškės k. 6:
	1. administracinį pastatą (unikalus numeris 6299-7002-4015, bendras plotas 1072,50 kv. m, plane pažymėtas 1K2p, statytas 1989 m.), kurio įsigijimo vertė 312 349,40 Eur, likutinė vertė 2015 m. lapkričio 1 d. – 200 703,88 Eur;
	2. transformatorinės pastatą (unikalus numeris 6299-7002-4026, užstatytas plotas 34,48 kv. m, plane pažymėtas 2H1p, statytas 1989 m.), kurio įsigijimo vertė 1 049,87 Eur, likutinė vertė 2015 m. lapkričio 1 d. - 13,17 Eur;
	3. siurblinės pastatą (unikalus numeris 6299-7002-4037, užstatytas plotas 4,0 kv. m, plane pažymėtas 3H1p, statytas 1989 m.), kurio įsigijimo vertė 579,24 Eur, likutinė vertė 2015 m. lapkričio 1 d. - 234,56 Eur;
	4. kiemo statinius – gręžinį ir 2 rezervuarus (unikalus numeris 6299-7002-4048, statyti 1989 m.), kurių įsigijimo vertė įskaičiuota į administracinio pastato vertę.

Nekilnojamojo turto registro numeris 44/1312672, kadastro duomenų bylos numeris 8587.

2. Įgalioti Molėtų rajono savivaldybės administracijos direktorių, jam nesant – administracijos direktoriaus pavaduotoją, Savivaldybės vardu pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras

Parengė

Aldona Rusteikienė

Turto skyriaus vedėja